ཐེངས་འདིའི་བོད་བརྒྱུད་ནང་བསྟན་གྱི་རིག་གཞུང་བགྲོ་གླེང་ལ་མངོན་སུམ་གྱི་ཕན་འབྲས་ཐོན་འདུག་པ་སྟེ།གཅིག་ནི་བོད་རིག་པའི་ཆེད་མཁས་པ་གྲགས་ཅན་གདན་འདྲེན་ཞུས་ནས་གྲྭ་བཙུན་རྣམས་ལ་འཆད་ཁྲིད་གནང་བས།རིག་གཞུང་བགྲོ་གླེང་འདི་ཟབ་སྦྱོང་གི་བྱ་འགུལ་རྒྱ་ཆེན་པོ་ཞིག་ཏུ་འཕེལ།གཉིས་ནི་འབྲེལ་ཡོད་སྡེ་ཁག་གིས་བོད་བརྒྱུད་ནང་བསྟན་གྱི་གྲུབ་མཐའ་སོ་སོ་རིས་སུ་མ་ཆད་པར་གསེར་ཆེན་རྫོང་ཏིང་ཀྱཱ་རྙིང་མ་བའི་དགོན་པ་དང་ཁྲི་ཀའི་སྟོང་ཆེ་ཁྱུང་མོ་གཡུང་དྲུང་བོན་དགོན་སོགས་ཀྱི་གྲྭ་བཙུན་རྣམས་གདན་འདྲེན་ཞུས་ཏེ་ཕན་ཚུན་ལ་བཀུར་བསྟི་དང་འཆམ་མཐུན་སྒོས་རྟགས་གསལ་བཏང་བ་འདིས་ཕན་ཚུན་གྱི་ཐུན་མོང་མ་ཡིན་པའི་ལྟ་གྲུབ་དག་བརྗེ་རེས་དང་སློབ་སྦྱོང་བྱེད་པར་ནུས་པ་མངོན་སུམ་ཐོན།